|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sgt. 16., 21000 Újvidék  Telefon: +381 21 487 40 35; 487 48 67  [ounz@vojvodinа.gov.rs](mailto:ounz@vojvodinа.gov.rs) | |
|  | SZÁM: 128-451-34/2023-01 | | DÁTUM: 2023. január 25. |

А Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános- és középiskolai oktatási és nevelési programok és projektek finanszírozására és társfinanszírozására történő odaítéléséről szóló szabályzat (VAT Hivatalos Lapja, 10/2020. szám) 3. szakasza alapján, figyelemmel a Vajdaság Autonóm Tartomány 2023. évi költségvetéséről szóló tartományi képviselőházi rendeletre (VAT Hivatalos Lapja, 54/2022. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**A KÖZÉPISKOLAI OKTATÁS OKTATÁSI ÉS NEVELÉSI FOLYAMATA SZÍNVONALÁNAK EMELÉSE TERÜLETÉN MEGVALÓSULÓ PROJEKTEK FINANSZÍROZÁSÁRA ÉS TÁRSFINANSZÍROZÁSÁRA – A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK DIÁKJAINAK A 2023. ÉVI ÚJVIDÉKI OKTATÁSI KIÁLLÍTÁSRA VALÓ SZERVEZETT SZÁLLÍTÁSI KÖLTSÉGEI**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a 2023. költségvetési év pénzügyi tervével és lehetőségeivel összhangban, a középiskolai oktatás oktatási és nevelési folyamata színvonalának emelése területén megvalósuló projektek finanszírozására és társfinanszírozására – a Vajdaság autonóm tartományi székhelyű középiskolák diákjainak a 2023. évi újvidéki Oktatási Kiállításra való szervezett szállítási költségeit **2 000 000,00 dinár** összegben fogja finanszírozni és társfinanszírozni.

Pályázhatnak a Vajdaság autonóm tartományi középiskolai intézmények, melyeknek alapítója a Szerb Köztársaság, az autonóm tartomány vagy a helyi önkormányzat. A szóban forgó eszközöket a középiskolai oktatás oktatási és nevelési folyamata színvonalának javítására – a Vajdaság autonóm tartományi székhelyű középiskolás diákoknak a 2023. március 9-étől 10-éig, Újvidéken megrendezésre kerülő Oktatási Kiállításra való szervezett szállítási költségeire szánták.

A pályázónak a pályázati jelentkezéshez mellékelnie kell:

1. az adóazonosító számról szóló bizonylat fénymásolatát,
2. független kínálatot – a diákoknak Újvidékre, az Oktatási Kiállításra való szállítási költségeinek előszámláját a szolgáltatást igénybe vevő résztvevők számának feltüntetésével.

**A KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközöknek az igénybe vevők számára való odaítéléséről - a beérkezett kérelmeket megvitató pályázati bizottság javaslatára - az oktatásban illetékes tartományi titkár dönt.

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános- és középiskolai oktatási és nevelési programok és projektek finanszírozására és társfinanszírozására történő odaítéléséről szóló szabályzat 11. szakasza 2. pontjának 1., 2. és 5. fordulata alapján, az eszközök odaítélésének mércéi a következők:

- a célcsoport nagysága,

- a projekt szerinti célcsoport bevonásának foka,

- a társintézményeknek a projekt megvalósításába való bevontsága.

A Titkárság fenntartja a jogát, hogy a kérelmezőtől, szükség szerint, hiánypótlást vagy további információkat kérjen.

Ha a kérelmet olyan személy írja alá, aki erre felhatalmazást kapott, az aláíráshoz feltétlenül csatolni kell az erre vonatkozó szabályos felhatalmazást.

A pályázati kérelmeket írásban, a Titkárság weboldalán megjelentetett egységes formanyomtatványon kell benyújtani.

**Egy jogi személy egy kérelmet nyújthat be.**

A pályázat eredményeit közzé kell tenni a Titkárság weboldalán.

**A pályázatra való jelentkezés határideje 2023. február 7-e.**

A kérelmeket a szükséges csatolt dokumentumokkal az alábbi címre kell megküldeni:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

„Pályázat a diákoknak az Oktatási Kiállításra való szervezett szállítási költségeire”

Mihajlo Pupin sugárút 16.

21000 Újvidék

(Pokrajinski sekretarijat za obrazovanje, propise, upravu

i nacionalne manjine-nacionale zajednice.

„Konkurs za troškove organizovanog prevoza učenika na Sajam obrazovanja“

Bulevar Mihajla Pupina 16

21000 Novi Sad)

A Bizottság nem vitatja meg:

* a hiányos,
* a késve érkező,
* a szabálytalan (a jogosulatlan és a pályázat tárgyától eltérő alanyok által benyújtott) kérelmeket,
* a pályázat tervezett rendeltetésétől eltérő kérelmeket,
* azoknak az igénybe vevőknek a kérelmeit, akik az előző időszakban számukra odaítélt eszközöket nem támasztották alá pénzügyi és narratív jelentésekkel.

Az eszközök odaítélése iránti kérelem formanyomtatványa a Tartományi Oktatási, Jogalkotási, Közigazgatási és Nemzeti Közösségi – Nemzeti Kisebbségi Titkárság [**www.puma.vojvodina.gov.rs**](http://www.puma.vojvodina.gov.rs) weboldaláról **2023. január 25-től** letölthető.

A pályázattal kapcsolatos tájékoztatás a 021/487 40 35, 487 48 67-es telefonszámokon kapható.

Szakallás Zsolt

TARTOMÁNYI TITKÁR